Държавен вестник, бр. 26, 2025 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  26
Чл. 89. Неусвоените към 31 декември 2024 г. 
средства по бюджетите на общините от трансфе­
ра за зимно поддържане и снегопочистване на 
общинските пътища, постъпили през предходни 
години, може да се разходват през 2025 г. за 
дейностите по зимно поддържане и снего­
почистване на общинските пътища съгласно 
съответната наредба за поддържане и текущ 
ремонт на пътищата по чл. 36 от Закона за 
пътищата, както и за придобиване на дълго­
трайни материални активи за снегопочистване 
на територията на общината, по решения на 
общинските съвети и за материали за обезо­
пасяване срещу хлъзгане.
Чл. 90. Неусвоените към 31 декември 2024 г. 
средства по бюджетите на общините, постъ­
пили към 31 декември 2023 г. от резерва за 
предотвратяване, овладяване и преодоляване на 
последиците от бедствия, се възстановяват не 
по-късно от 30 април 2025 г. по отделно открита 
банкова сметка на централния бюджет на името 
на Главна дирекция „Пожарна безопасност и 
защита на населението“ на Министерството 
на вътрешните работи в Българската народна 
банка, с изключение на обекти, за които към 
31 декември 2024 г. е сключен договор с из­
пълнител. Операциите и наличностите по тази 
сметка се отразяват в отчетността на централ­
ния бюджет и не се включват в бюджета на 
Министерството на вътрешните работи.
Чл. 91. (1) Неусвоените към 31 декември 
2024 г. средства по бюджетите на общините от 
трансфери за други целеви разходи, постъпи­
ли по реда на чл. 55 от Закона за държавния 
бюджет на Репуб­лика България за 2023 г., се 
възстановяват в централния бюджет не по-късно 
от 30 април 2025 г.
(2) Неусвоените към 31 декември 2024 г. 
средства по бюджетите на общините от трансфе­
ри по чл. 52, ал. 1, т. 1, буква „а“ от Закона за 
публичните финанси, постъпили през предходни 
години, с изключение на тези във функция „Об­
разование“, могат да се разходват по решение 
на общинския съвет за делегираните от държа­
вата дейности във всички функции, в т. ч. за 
капиталови разходи, ако това не противоречи 
на условията, определени в нормативния акт, 
с който са одобрени.
(3) Неусвоените към 31 декември 2024 г. 
средства по бюджетите на общините от транс­
фери по чл. 52, ал. 1, т. 1, буква „а“ от Закона 
за публичните финанси, постъпили през пред­
ходни години във функция „Образование“, могат 
да се разходват за същите цели, както и за 
капиталови разходи, ако това не противоречи 
на условията, определени в нормативния акт, 
с който са одобрени.
Чл. 92. (1) За общини с финансови за­
труднения се считат и общините, за които 
при изпълнение на проекти, финансирани със 
средства от Европейския съюз, наличните към 
края на 2024 г. просрочени задължения към 
доставчици в отчетна група сметки за сред­
ства от Европейския съюз надвишават 50 на 
сто от отчетените към края на 2024 г. разходи 
по бюджета на общината, независимо дали са 
налице условията по чл. 130а, ал. 1 от Закона 
за публичните финанси.
(2) За общините по ал. 1 се прилагат раз­
поредбите на глава осма „а“ от Закона за 
публичните финанси.
Чл. 93. Неусвоените средства към 31 де­
кември 2024 г. по бюджетите на общините 
от трансфери за компенсиране на разходите 
в изпълнение на чл. 119, ал. 5 от Закона за 
здравето може да се разходват през 2025 г. 
за същата цел, като при остатък той се въз­
становява в държавния бюджет в срок до 19 
декември 2025 г.
Чл. 94. (1) Предоставените на общините 
трансфери от Министерството на регионалното 
развитие и благоустройството, Министерството 
на околната среда и водите, Министерството на 
младежта и спорта, Министерството на труда 
и социалната политика, Министерството на 
образованието и науката, Министерството на 
иновациите и растежа и Министерството на 
културата за текущи и капиталови разходи по 
сключени с общините споразумения за обекти до 
31 декември 2023 г., за които към 31 декември 
2024 г. няма сключени договори с изпълнител, 
се възстановяват по бюджета на съответното 
министерство в срок до 30 април 2025 г.
(2) Неусвоените към 31 декември 2024 г. 
средства от трансфери за текущи и капиталови 
разходи по сключени с общините споразумения 
от министъра на регионалното развитие и бла­
гоустройството, министъра на околната среда 
и водите, министъра на младежта и спорта, 
министъра на труда и социалната политика, 
министъра на образованието и науката, ми­
нистъра на иновациите и растежа и министъ­
ра на културата до 31 декември 2022 г. и до 
31 декември 2023 г., при които има избран 
изпълнител, се използват за същата цел през 
2025 г., като при остатък той се възстановява 
по бюджета на съответното министерство в 
срок до 28 ноември 2025 г.
Чл. 95. (1) Годишният размер на плащани­
ята за 2025 г. за всяка община по дългосрочни 
договори с гарантиран резултат (ЕСКО дого­
вори), дългосрочни договори за изграждане 
на съоръжения за производство и съхранение 
на електрическа енергия за собствени нужди 
в случаите, в които разходите, свързани с при­
добиването и експлоатацията на съоръженията, 
не надвишават установените в резултат на тези 
дейности икономии от разходи за закупуване на 
електрическа енергия и реализирания приход 
от продажба и обмен на електрическа енер­
гия (договори за съоръжения за производство 
и съхранение на електрическа енергия) и по 
заеми, предоставени им от финансови посред­
ници в изпълнение на финансов инструмент, 
управляван от „Фонд мениджър на финансови 
инструменти в България“ – ЕАД, не се включва 
в общия годишен размер на плащанията по 
общинския дълг за съответната община при